

**Webstep Cloud Services: Møter økt etterspørsel med mer nettverksarbeid og bredere skykompetanse**  
  
  
**Vokser på AWS-området, i takt med økt etterspørsel:** Webstep-utviklerne Marius Kristensen (t.v) og Andreas Nilsen foreløpig siste par ut med AWS utviklersertifisering.

**Konseptet Webstep Cloud Services skyter fart etter lanseringen nå i høst.   
- Vi har etablert en ekspertrolle i markedet, konsulentene våre sertifiseres i takt med dette og etterspørselen særlig etter AWS-eksperter er økende. Dette er en bra sirkel å være i, sier Morten Rudlang, som skaffer Webstep-kundene eksperter på skyteknologi fra hjertet av Websteps kompetansemiljø.**

**Markedet for infrastrukturtjenester i skyen øker**

De siste ukene har Morten Rudlang kunnet glede seg ekstra over at Webstep- konsulenter har dokumentert sin kunnskap og erfaring gjennom sertifiseringer på AWS plattformen. Dette passer godt til Gartner-rapporten nylig at markedet for [infrastrukturtjenester i skyen økte med 31% i fjor.](http://www.gartner.com/newsroom/id/3808563)   
  
- Vi merker at dette økende markedsbehovet treffer oss, selvsagt gjør vi det. Vårt svar er å konsentrere oss om å videreutvikle kompetanse, ta en aktiv rolle i meetup-miljøene og vise reell leveranseevne gjennom sertifisering og rekruttering, forklarer Morten, nettopp tilbake fra Mobile Era konferansen.

**Sikter mot flere skyteknologier**Webstep Cloud Services har vokst ut fra kundeoppdragene Webstep har hatt på AWS og skyteknologier generelt, men også i mange kunnskapsutviklende interne prosjekter. På denne grunnmuren har forutsetningene blitt stadig sterkere til å etablere dette som en egen tjenestelinje.   
  
- Vi skal bygge kompetanse på de største plattformene, men har valgt å starte med AWS på grunn av etterspørselen i markedet, sier Anders Bjørnestad, Webstep sin fagansvarlige på området. Han har flere eksempler på en bred miks av skykompetanse:   
 **Kunnskapsdeling gjennom konkrete erfaringer**  
 - I september kjørte vi åpen cloud-fagkveld i Kristiansand, med både Azure og Amazon på blokken, med meldingsbasert kommunikasjon, serverless og NoSQL. Denne uken kobler vi sammen hvordan AWS kan tas i bruk når dataanalytikere går løs på stordata. Kollega Miles Granger går løs på millioner av NYC taxi-turer, på AWS Meetup i Bergen nå i oktober. For et par uker siden holdt en av konsulentene våre foredrag om bruk av Amazon sin ECS - EC2 Container Service - på AWS Meetup. Vi har mange konkrete eksempler å komme med, forklarer Anders, som slår et slag for å åpne opp dette feltet for å gi det økt trykk til beste for kundene som trenger kompetansen.

**Tar med kunder og konkurrenter**  
- Erfaringen nå er at utviklingen skjer så fort at vi er nødt for å engasjere oss i nettverk der vi samler kunder, konkurrenter og samarbeidspartnere. Deling begge veier er blitt en forutsetning for å lykkes, mener han, og trekker fram jobben Webstep-ansatte har gjort for å etablere meetups i sentrale byer. - Oslo var først ut, Bergen kom etter i vår, mens AWS Meetup for Trondheim ble etablert for noen uker siden. Skykompetanse opplever både økt etterspørsel i markedet og medvind rent faglig. Det føles både veldig bra og helt naturlig, avslutter han.   
  
  
  
**Er du nysgjerrig på Websteps satsning Webstep Cloud Services?**   
Kontakt [Anders Bjørnestad](https://www.webstep.no/ansatt/anders-bjornestad/) eller [Morten Rudlang](https://www.webstep.no/ansatt/morten-rudlang/)